ממשיך לשבור שיאים: מעל 25 מיליון כבר שיחקו ב-Overwatch
בית גיימינג ממשיך לשבור שיאים: מעל 25 מיליון כבר שיחקו ב-Overwatch
30 בינואר 2017, 23:06
נראה כי Overwatch הוא משחק שנועד לגדולה. המשחק שיצא רק ביוני 2016 לאחר בטא מוצלחת מאוד בה השתתפו מעל תשעה מיליון אנשים, הצליח לגרום למעל 25 מיליון שחקנים להצטרף לחגיגה, כך צייצה בליזארד.
מדובר בהישג מרשים, אך ביחס לגדילה של המשחק חלה האטה מסוימת. חודש לאחר ש-Overwatch יצא הוא הצליח למשוך כעשרה מיליון שחקנים, כשבליזארד חשפה שבאוקטובר המשחק הגיע כבר ל-20 מיליון שחקנים. רק עכשיו החברה הודיעה כי היא הצליחה להוסיף למאגר השחקנים שלה עוד חמישה מיליון משתמשים.
אם תחשבו על זה, Overwatch הוא לא משחק חינמי והוא עולה כמו מחיר של משחק AAA רגיל, כך שזה לא המשחק הזול ביותר שאפשר לקנות, וגם מדובר במשחק חדש. לא רק שמדובר במשחק היריות הראשון של בליזארד, Overwatch הוא גם המשחק הראשון בסדרה. לשם ההשוואה, הכותר ה"חדש" האחרון שמכר בכמות גדולה יחסית היה גרסת החידוש של Tomb Raider ב-2013 שהצליחה למכור יותר משמונה וחצי מיליון עותקים.
אם אתם משחקים Overwatch אתם בטח מודעים לעובדה כי עכשיו המשחק חוגג את השנה הסינית החדשה ומביא עימו מגוון של הפתעות.
שיא הורדות